ᱯᱳᱨᱴ ᱢᱚᱨᱥᱵᱤ

ᱯᱳᱨᱴ ᱢᱚᱨᱥᱵᱤ (; ᱛᱳᱠ ᱯᱤᱥᱤᱺ Pot Mosbi) ᱠᱚᱧᱮᱼᱯᱟᱪᱮ ᱯᱨᱚᱥᱟᱱᱛ ᱢᱟᱦᱟᱫᱚᱨᱭᱟ  ᱨᱮᱱᱟᱜ ᱫᱤᱥᱚᱢ ᱯᱟᱞᱩᱣᱟ ᱱᱤᱣ ᱜᱤᱱᱤ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱢᱟᱨᱟᱝ ᱱᱟᱜᱟᱨ ᱠᱟᱱᱟ᱾ ᱱᱚᱶᱟ ᱱᱟᱜᱟᱨ ᱱᱤᱣ ᱜᱤᱱᱤ ᱫᱤᱯ ᱨᱮᱱᱟᱜ ᱠᱚᱧᱮᱼᱯᱟᱪᱮ ᱥᱮᱫ ᱨᱮ ᱯᱟᱯᱩᱣᱟ ᱩᱯᱚ ᱫᱚᱨᱮᱭᱟ ᱟᱨᱮ ᱨᱮ ᱢᱮᱱᱟᱜᱼᱟ᱾ ᱑᱙ ᱥᱟᱭ ᱥᱮᱨᱢᱟ ᱛᱟᱞᱟ ᱠᱷᱚᱱ ᱱᱚᱶᱟ ᱱᱟᱜᱟᱨ ᱵᱮᱯᱟᱨ ᱛᱟᱞᱢᱟ ᱞᱮᱠᱟᱛᱮ ᱵᱟᱲᱟᱭᱚᱜ ᱠᱟᱱᱟ᱾ ᱑᱙᱔᱒-᱔᱓ ᱥᱮᱨᱢᱟ ᱫᱚᱥᱟᱨ ᱡᱮᱜᱮᱛ ᱞᱟᱹᱰᱷᱟᱹᱭ ᱚᱠᱛᱚ ᱨᱮ ᱱᱚᱶᱟ ᱫᱚ ᱡᱟᱯᱟᱱ ᱨᱟᱡᱽ ᱨᱮᱱ ᱟᱨᱢᱤ ᱴᱷᱮᱱ ᱚᱥᱴᱨᱮᱞᱤᱭᱟ ᱫᱚ ᱥᱟᱢᱟᱝᱼᱠᱚᱧᱮ ᱮᱥᱤᱭᱟ ᱟᱨ ᱟᱢᱮᱨᱤᱠᱟ ᱠᱷᱚᱱ ᱮᱴᱟᱜ ᱚᱪᱚ ᱨᱮᱱᱟᱜ ᱛᱟᱞᱢᱟ ᱟᱨ ᱵᱤᱢᱟᱱ ᱜᱷᱟᱴᱤ ᱛᱟᱦᱮ ᱠᱟᱱᱟ᱾  

᱒᱐᱐᱐ ᱥᱮᱨᱢᱟ ᱨᱮ ᱱᱚᱰᱮ ᱒᱕᱔,᱑᱕᱘ ᱜᱟᱱ ᱟᱨ ᱒᱐᱑᱑ ᱥᱮᱨᱢᱟ ᱨᱮ ᱓᱖᱔,᱑᱔᱕ ᱜᱟᱱ ᱦᱚᱲ ᱠᱚ ᱛᱟᱦᱮᱱ ᱠᱟᱱᱟ᱾ ᱱᱚᱶᱟ ᱱᱟᱜᱟᱨ ᱡᱟᱦᱟ ᱨᱮ ᱛᱷᱟᱯᱚᱱ ᱦᱩᱭ ᱞᱮᱱᱟ ᱚᱰᱮ ᱫᱚ ᱥᱮᱫᱟᱭ ᱠᱷᱚᱱ ᱢᱳᱛᱩᱼᱠᱳᱭᱛᱟᱵᱩ ᱦᱚᱲ ᱠᱚ ᱛᱟᱦᱮ ᱦᱤᱡᱩᱜ ᱠᱟᱱᱟ᱾ ᱱᱚᱶᱟ ᱫᱚ ᱑᱘᱗᱓ ᱥᱮᱨᱢᱟ ᱨᱮ ᱯᱩᱭᱞᱩ ᱵᱨᱤᱴᱤᱥ ᱠᱮᱯᱴᱮᱱ ᱡᱚᱱ ᱢᱳᱨᱮᱵᱤ ᱮ ᱧᱮᱞ ᱞᱮᱫᱟ᱾ ᱩᱱᱤ ᱟᱡ ᱵᱟᱵᱟ ᱥᱮᱨ ᱯᱮᱭᱨᱯᱷᱮᱠᱥ ᱢᱚᱨᱥᱵᱤ ᱭᱟᱜ ᱢᱟᱹᱱ ᱛᱮ ᱱᱚᱰᱮᱱᱟᱜ ᱧᱩᱛᱩᱢ ᱫᱚᱦᱚ ᱦᱩᱭ ᱞᱮᱱᱟ᱾ 

ᱯᱳᱨᱴ ᱢᱚᱨᱥᱵᱤ, ᱛᱟᱞᱢᱟ ᱯᱚᱱᱚᱛ ᱦᱚᱛᱮᱛᱮ ᱵᱮᱨᱦᱟᱭ ᱮᱥᱮᱫᱽ ᱢᱮᱱᱜᱟ ᱨᱮᱦᱚ ᱱᱚᱶᱟ ᱫᱚ ᱯᱚᱱᱚᱛ ᱨᱮ ᱥᱮᱞᱮᱫ ᱵᱟᱹᱱᱩᱜᱼᱟ᱾ ᱱᱚᱶᱟ ᱫᱚ ᱡᱟᱹᱛᱤᱭᱟᱹᱨᱤ ᱨᱟᱡᱽᱜᱟᱲ ᱦᱚᱱᱚᱛ ᱞᱮᱠᱟᱛᱮ ᱢᱮᱱᱟᱜᱼᱟ᱾ 

᱒᱐᱑᱘ ᱥᱮᱨᱢᱟ ᱯᱳᱨᱴ ᱢᱚᱨᱥᱵᱤ ᱮᱯᱤᱤᱥᱤ ᱥᱟᱵᱢᱤᱴ ᱮ ᱥᱟᱯᱲᱟᱣ ᱞᱮᱫᱟ᱾

ᱱᱟᱜᱟᱢ

ᱚᱛᱱᱚᱜ

ᱦᱚᱭ ᱦᱤᱥᱤᱫ

ᱦᱚᱱᱚᱛ
ᱯᱳᱨᱴ ᱢᱚᱨᱥᱵᱤ ᱮᱠᱞᱟ ᱢᱤᱫ ᱦᱚᱱᱚᱛ ᱠᱟᱱᱟ᱾ ᱡᱟᱦᱟ ᱨᱮ ᱯᱮᱭᱟ ᱞᱳᱠᱟᱞ ᱞᱮᱵᱷᱮᱞ ᱜᱚᱵᱷᱚᱨᱢᱮᱱᱴ (Local Level Government) "ᱞᱞᱜ" ᱮᱨᱤᱭᱟ ᱢᱮᱱᱟᱜᱼᱟ᱾ ᱦᱚᱲᱞᱮᱠᱷᱟ ᱞᱟᱹᱜᱤᱫ ᱱᱚᱶᱟ ᱞᱞᱜ ᱟᱵᱟᱨ ᱣᱟᱨᱰ ᱟᱨ ᱦᱚᱲᱞᱮᱠᱷᱟ ᱴᱚᱴᱷᱟ ᱨᱮ ᱦᱟᱹᱴᱤᱝ ᱢᱮᱱᱟᱜᱼᱟ᱾ 

 ᱦᱚᱱᱚᱛ  ᱨᱟᱡᱽᱜᱟᱲ ᱦᱚᱱᱚᱛ  ᱞᱞᱜ ᱧᱩᱛᱩᱢ ᱡᱟᱹᱛᱤᱭᱟᱹᱨᱤ ᱨᱟᱡᱽᱜᱟᱲ ᱯᱳᱨᱴ ᱢᱚᱨᱥᱵᱤ ᱢᱚᱨᱥᱵᱤ ᱮᱛᱚᱢᱼᱥᱟᱢᱟᱝ ᱢᱚᱨᱥᱵᱤ ᱮᱛᱚᱢᱼᱯᱟᱪᱮ ᱢᱚᱨᱥᱵᱤ ᱠᱚᱧᱮ

ᱦᱮᱡᱽᱥᱮᱱ

ᱯᱳᱨᱴ ᱢᱚᱨᱥᱵᱤ ᱨᱮ ᱵᱟᱥ ᱟᱨ ᱯᱨᱟᱭᱵᱷᱮᱴ ᱴᱮᱠᱥᱤ ᱪᱟᱞᱟᱜ ᱦᱤᱡᱩᱜᱼᱟ᱾ ᱫᱤᱥᱚᱢ ᱨᱮᱱᱟᱜ ᱦᱮᱡᱽᱥᱮᱱ ᱨᱮ ᱩᱰᱟᱹᱱ ᱜᱟᱹᱜᱤ ᱜᱮ ᱢᱤᱬᱩᱛ ᱨᱮ ᱢᱮᱱᱟᱜᱼᱟ, ᱫᱤᱥᱚᱢ ᱨᱮᱱᱟᱜ ᱡᱚᱛᱚ ᱡᱟᱜᱟ ᱨᱮ ᱥᱚᱨᱠ ᱰᱟᱦᱟᱨ ᱵᱟᱹᱱᱩᱜᱼᱟ ᱠᱷᱟᱹᱛᱤᱨ᱾ ᱯᱳᱨᱴ ᱢᱚᱨᱥᱵᱤ ᱟᱨ ᱫᱤᱥᱚᱢ ᱨᱮᱱᱟᱜ ᱢᱟᱨᱟᱝ ᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱫᱚ ᱡᱮᱠᱥᱳᱱ ᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ᱾

ᱠᱟᱹᱣᱰᱤᱟᱹᱨᱤ
ᱯᱟᱯᱩᱣᱟ ᱱᱤᱣ ᱜᱤᱱᱤ ᱫᱚ ᱱᱮᱪᱟᱨᱮᱞ ᱨᱤᱥᱳᱨ ᱨᱮᱫᱚ ᱟᱹᱰᱤ ᱜᱮ ᱠᱟᱥᱟᱹᱬ ᱜᱮᱭᱟ᱾ ᱫᱤᱥᱚᱢ ᱨᱮᱭᱟᱜ ᱵᱷᱮᱡᱟ ᱟᱨᱡᱟᱣ (export earning) ᱨᱮᱱᱟᱜ ᱯᱮ ᱦᱟᱹᱴᱤᱝ ᱨᱮᱱᱟᱜ ᱵᱟᱨ ᱦᱟᱹᱴᱤᱝ ᱜᱮ ᱱᱚᱰᱮ ᱠᱷᱚᱱ ᱦᱤᱡᱩᱜᱼᱟ᱾

ᱠᱷᱮᱞᱚᱰᱸ

ᱥᱮᱪᱮᱫ
ᱡᱟᱹᱛᱤᱭᱟᱹᱨᱤ ᱵᱤᱨᱫᱟᱹᱜᱟᱲ
ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱥᱟᱶᱛᱟ ᱛᱩᱨᱩᱭ ᱜᱚᱴᱟᱱ ᱵᱤᱨᱫᱟᱹᱜᱟᱲ ᱪᱮᱛᱟᱱ ᱛᱮ ᱥᱮᱪᱮᱫ ᱮᱢ ᱨᱮᱱᱟᱜ ᱮ ᱠᱟᱹᱢᱤᱭᱟ᱾ ᱱᱚᱶᱟ ᱫᱚ ᱦᱩᱭᱩᱜ ᱠᱟᱱᱟ ᱺ  ᱵᱳᱨᱳᱠ ᱡᱟᱹᱛᱤᱭᱟᱹᱨᱤ ᱵᱤᱨᱫᱟᱹᱜᱟᱲ, ᱯᱳᱨᱴ ᱢᱚᱨᱥᱵᱤ ᱡᱟᱹᱛᱤᱭᱟᱹᱨᱤ ᱵᱤᱨᱫᱟᱹᱜᱟᱲ, ᱮᱞᱟ ᱢᱩᱨᱟᱭ ᱡᱟᱹᱛᱤᱭᱟᱹᱨᱤ ᱵᱤᱨᱫᱟᱹᱜᱟᱲ, ᱜᱳᱨᱰᱳᱱ ᱡᱟᱹᱛᱤᱭᱟᱹᱨᱤ ᱵᱤᱨᱫᱟᱹᱜᱟᱲ ᱟᱨ ᱟᱭᱤᱮ ᱴᱤᱮᱮᱯᱷᱤ ᱠᱚᱞᱮᱡᱽ᱾ 

ᱯᱳᱨᱴ ᱢᱚᱨᱥᱵᱤ ᱡᱟᱹᱛᱤᱭᱟᱹᱨᱤ ᱵᱤᱨᱫᱟᱹᱜᱟᱲ (ᱯᱤᱳᱮᱢᱟᱭᱮᱥ) ᱫᱚ ᱑᱙᱕᱐ ᱥᱮᱨᱢᱟ ᱠᱷᱚᱱ ᱮᱛᱚᱦᱚᱱ ᱮᱢᱱᱟᱜᱼᱟ᱾

ᱟᱨᱦᱚ ᱧᱮᱞ ᱢᱮ

ᱵᱟᱨᱦᱮ ᱡᱚᱱᱚᱲ
 Official Port Moresby−National Capital District website


ᱥᱟᱹᱠᱷᱭᱟᱹᱛ